NAJČEŠĆA PITANJA

**Da li je prijavi potrebno priložiti ispis iz Registra udruga s internetske stranice Registra udruga Republike Hrvatske, financijski izvještaj za prethodnu godinu i presliku statuta udruge?**

*Projektnu prijavu, uz opis programa / projekta i obrazac proračuna programa / projekta, čine dokazi i prilozi koje prijavitelj dostavlja davatelju financijskih sredstava. Kada je propisano uvjetima Javnog natječaja, prijavitelj prilaže prijavi i obvezne dokaze i priloge ako nisu dostupni davatelju financijskih sredstava u odgovarajućoj bazi podataka. Budući su dokazi o registraciji – izvadak iz Registra udruga Republike Hrvatske, financijski izvještaj udruge i statut udruge dostupni davatelju sredstava u odgovarajućoj elektroničkoj bazi, nema potrebe dostave iste od strane prijavitelja na predmetni Javni natječaj tijekom trajanja natječajnog postupka.*

**Da li propisana dokumentacija koja se dostavlja u elektroničkom obliku mora biti skenirana ili je dovoljno samo radna verzija bez potpisa?**

*Obvezne obrasce i propisanu dokumentaciju potrebno je poslati u papirnatom obliku (jedan izvornik) i elektroničkom obliku (na CD-u). Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom organizacije. Prijava u elektroničkom obliku (na CD-u) ne mora biti skenirana već sadržajno mora biti identična onoj u papirnatom obliku.*

**Molimo za uputu da li se trošak reprezentacije održavanja redovne skupštine smatra prihvatljivim?**

*U Prihvatljive troškove ovog Natječaja nisu uključeni troškovi koji se odnose na aktivnosti koje spadaju u redovnu djelatnost udruge kao što su troškovi održavanja skupštine, upravnog odbora i slično.*

**Da li je potrebno dostaviti bjanko zadužnicu nakon objave Odluke o raspodjeli sredstava za financiranje projekata?**

*Kako bi se izbjegli dodatni nepotrebni troškovi prilikom prijave na natječaj, davatelj financijskih sredstava tražit će dodatnu dokumentaciju isključivo od onih prijavitelja koji su, temeljem postupka procjene prijava, ušli na listu odabranih prijava za dodjelu sredstava. Najkasnije 7 dana nakon objave Odluke o raspodjeli sredstava za financiranje projekata podnositelj Prijave dostavlja solemnizirana bjanko zadužnica samo za udruge kojima su odobrena financijska sredstva u vrijednosti 10.000,00 kn i više.*